**Konkrétne obstarávanie z DNS**

Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

**SÚŤAŽNÉ PODKLADY K VÝZVE (SP)**

**„Modernizácia prístrojového vybavenia pre forenzné laboratórne skúmania“**

**V rámci dynamického nákupného systému:**

**(Laboratórne príslušenstvo, technika a nábytok DNS)**

V Bratislave, marec 2025

**OBSAH SP**

[I. INFORMÁCIE O VEREJNOM OBSTARÁVATEĽOVI 3](#_Toc181279753)

[1 IDENTIFIKÁCIA VEREJNÉHO OBSTARÁVATEĽA 3](#_Toc181279754)

[2 IDENTIFIKÁCIA ZÁKAZKY 3](#_Toc181279755)

[II. OSOBITNÉ INFORMÁCIE K VÝZVE 3](#_Toc181279756)

[3 PREDMET ZÁKAZKY 3](#_Toc181279757)

[4 ROZDELENIE PREDMETU ZÁKAZKY 3](#_Toc181279758)

[5 MIESTO DODANIA PREDMETU ZÁKAZKY 3](#_Toc181279759)

[6 OBHLIADKA MIESTA DODANIA/POSKYNUTIA PREDMETU ZÁKAZKY 3](#_Toc181279760)

[7 LEHOTA DODANIA PREDMETU ZÁKAZKY 3](#_Toc181279761)

[8 ZDROJ FINANČNÝCH PROSTRIEDKOV 3](#_Toc181279762)

[9 OBSAH PONUKY 3](#_Toc181279763)

[10 VYŽADOVANIE ZÁBEZPEKY 4](#_Toc181279764)

[11 ELEKTRONICKÁ AUKCIA 4](#_Toc181279765)

[12 TYP ZMLUVY 4](#_Toc181279766)

[13 SÚČINNOSŤ PRED UZATVORENÍM ZMLUVY 4](#_Toc181279767)

[III. VŠEOBECNÉ INFORMÁCIE K VÝZVE 5](#_Toc181279768)

[14 KOMUNIKÁCIA A DORUČOVANIE 5](#_Toc181279769)

[15 ZVEREJŃOVANIE A VYSVETĽOVANIE PODKLADOV 5](#_Toc181279770)

[16 VARIANTNÉ RIEŠENIE 5](#_Toc181279771)

[17 MENA A CENY UVÁDZANÉ V PONUKE, MENA FINANĆNÉHO PLNENIA 5](#_Toc181279772)

[18 PODMIENKY ZLOŽENIA ZÁBEZPEKY PONUKY 6](#_Toc181279773)

[19 VYHOTOVENIE A JAZYK PONUKY 7](#_Toc181279774)

[20 PREDLOŽENIE PONUKY A SPÄŤVZATIE PONUKY 7](#_Toc181279775)

[21 LEHOTA VIAZANOSTI PONUKY 8](#_Toc181279776)

22 [OTVÁRANIE A HODNOTENIE PONÚK (KU KONKRÉTNEJ VÝZVE) 8](#_Toc181279777)

[23 UZAVRETIE ZMLUVY 8](#_Toc181279779)

[24 ZÁVEREČNÉ USTANOVENIA 8](#_Toc181279780)

**PRÍLOHY:**

Príloha č. 1.1.: Opis predmetu zákazky (1. časť zákazky)

Príloha č. 1.2.: Opis predmetu zákazky (2. časť zákazky)

Príloha č. 1.3.: Opis predmetu zákazky (3. časť zákazky)

Príloha č. 1.4.: Opis predmetu zákazky (4. časť zákazky)

Príloha č. 1.5.: Opis predmetu zákazky (5. časť zákazky)

Príloha č. 1.6.: Opis predmetu zákazky (6. časť zákazky)

Príloha č. 1.7.: Opis predmetu zákazky (7. časť zákazky)

Príloha č. 2.1:: Štruktúrovaný rozpočet ceny (1. časť zákazky)

Príloha č. 2.2.: Štruktúrovaný rozpočet ceny (2. časť zákazky)

Príloha č. 2.3.: Štruktúrovaný rozpočet ceny (3. časť zákazky)

Príloha č. 2.4.: Štruktúrovaný rozpočet ceny (4. časť zákazky)

Príloha č. 2.5.: Štruktúrovaný rozpočet ceny (5. časť zákazky)

Príloha č. 2.6.: Štruktúrovaný rozpočet ceny (6. časť zákazky)

Príloha č. 2.7.: Štruktúrovaný rozpočet ceny (7. časť zákazky)

Príloha č. 3: Návrh zmluvy

Príloha č. 4: Kritérium na vyhodnotenie ponúk a pravidlá jeho uplatnenia

Príloha č. 5: Identifikačné údaje a vyhlásenie uchádzača

# INFORMÁCIE O VEREJNOM OBSTARÁVATEĽOVI

## IDENTIFIKÁCIA VEREJNÉHO OBSTARÁVATEĽA

Názov organizácie: Ministerstvo vnútra Slovenskej republiky,

odbor realizácie verejného obstarávania

sekcia verejného obstarávania

Adresa organizácie: Pribinova 2, 812 72 Bratislava

Krajina: Slovenská republika

IČO: 00151866

Kontaktná osoba: Mgr. Petronela Pitoňáková

## IDENTIFIKÁCIA ZÁKAZKY

Zákazka sa zadáva v rámci DNS označeného na prvej strane SP.

ID zákazky v JOSEPHINE: 64910

Kompletné informácie o predmetnej výzve a DNS nájdete na adrese:

<https://josephine.proebiz.com/sk/promoter/tender/65182/summary>

# OSOBITNÉ INFORMÁCIE K VÝZVE

## PREDMET ZÁKAZKY

Predmet zákazky je vymedzený jej názvom uvedeným na prvej strane SP.

Podrobné vymedzenie predmetu zákazky, vrátane technických požiadaviek sú uvedené v prílohe č. 1.1. – č. 1.7. týchto SP.

## ROZDELENIE PREDMETU ZÁKAZKY

Zákazka je rozdelená na 7 samostatne vyhodnocovaných častí. Výsledkom verejného obstarávania bude uzavretie kúpnej zmluvy na každú samostatne vyhodnocovanú časť zákazky. Časti zákazky:

Časť č. 1 - Nákup infraštruktúry na forenznú entomológiu

(Podrobný opis predmetu zákazky časti č. 1 je uvedený v prílohe č. 1.1. SP)

Časť č. 2 - Doplnenie prístrojového vybavenia pre forenzné laboratórne skúmanie

(Podrobný opis predmetu zákazky časti č. 2 je uvedený v prílohe č. 1.2. SP)

Časť č. 3 - Nákup Kyanoakrylátových komôr na zviditeľňovanie daktyloskopických stôp

(Podrobný opis predmetu zákazky časti č. 3 je uvedený v prílohe č. 1.3. SP)

Časť č. 4 - Nákup Ninhydrínových / DFO komôr na zviditeľňovanie daktyloskopických stôp

(Podrobný opis predmetu zákazky časti č. 4 je uvedený v prílohe č. 1.4. SP)

Časť č. 5 - Nákup komôr na použitie daktyloskopických práškov

(Podrobný opis predmetu zákazky časti č. 5 je uvedený v prílohe č. 1.5. SP)

Časť č. 6 - Nákup zariadení pre tlač a spracovanie fotografií

(Podrobný opis predmetu zákazky časti č. 6 je uvedený v prílohe č. 1.6. SP)

Časť č. 7 - Nákup fotografickej techniky pre kriminalisticko-technické použitie

(Podrobný opis predmetu zákazky časti č. 7 je uvedený v prílohe č. 1.7. SP)

Záujemca môže predložiť ponuku na jednu časť zákazky alebo všetky časti zákazky.

Podmienky uvedené v týchto SP sa vzťahujú rovnako na všetky časti zákazky.

## MIESTO DODANIA PREDMETU ZÁKAZKY

Miesto dodania je uvedené v prílohe č. 1.1. – 1.7.. (v závislosti od jednotlivých častí)

## OBHLIADKA MIESTA DODANIA/POSKYNUTIA PREDMETU ZÁKAZKY

Obhliadka miesta dodania predmetu zákazky sa neuskutoční.

## LEHOTA DODANIA PREDMETU ZÁKAZKY

Lehota dodania je:

**Časť č. 1, časť č. 2 –** do 4 mesiacov odo dňa nadobudnutia účinnosti Kúpnej zmluvy

**Časť č. 3, časť č. 4, časť č. 5 –** do 5 mesiacov odo dňa nadobudnutia účinnosti Kúpnej zmluvy

**Časť č. 6, časť č. 7 –**  do 6 mesiacov odo dňa nadobudnutia účinnosti Kúpnej zmluvy

## ZDROJ FINANČNÝCH PROSTRIEDKOV

Predmet zákazky bude financovaný z prostriedkov verejného obstarávateľa.

Predpokladaná hodnota zákazky je **1 545 509,08** EUR bez DPH, z toho :

**Časť č. 1 -** 200 600,- EUR bez DPH

**Časť č. 2 -** 599 100,- EUR bez DPH

**Časť č. 3 -** 99 796,- EUR bez DPH

**Časť č. 4 -** 82 350,- EUR bez DPH

**Časť č. 5 -** 37 500,- EUR bez DPH

**Časť č. 6 -** 117 685,- EUR bez DPH

**Časť č. 7 -** 408 478,08 EUR bez DPH

## OBSAH PONUKY

Ponuka uchádzača musí obsahovať:

* 1. **Identifikačné údaje /Vyhlásenia uchádzača podľa vzoru v prílohe č. 5 týchto SP,**
  2. **Návrh uchádzača na plnenie kritérií** vyplnením elektronického formulára v elektronickom prostriedku JOSEPHINE. **Uchádzač predloží aj ocenenú prílohu č. 2** Štruktúrovaný rozpočet ceny týchto SP.

**(2.1., 2.2., 2.3., 2.4., 2.5., 2.6., 2.7.)**

* 1. **Vyplnená príloha č. 1 týchto SP** (podľa pokynov v prílohe **1.1., 1.2., 1.3., 1.4., 1.5., 1.6., 1.7.).**
  2. Doklady, dokumenty, informácie požadované **v prílohe č. 1 týchto SP** na preukázanie splnenia požiadaviek na predmet zákazky. (podľa pokynov v prílohe **1.1., 1.2., 1.3., 1.4., 1.5., 1.6., 1.7.).**

## VYŽADOVANIE ZÁBEZPEKY

Zábezpeka sa vyžaduje (áno/nie): **Nie**

## ELEKTRONICKÁ AUKCIA

Elektronická aukcia sa uskutoční (áno/nie): **Nie**

## TYP ZMLUVY

Výsledkom verejného obstarávania bude uzatvorenie: **Kúpna zmluva (na každú časť samostatne)**

Podrobnosti o zmluvných podmienkach sú uvedené v prílohe č. 3 SP.

## SÚČINNOSŤ PRED UZATVORENÍM ZMLUVY

Úspešný uchádzač pred podpisom zmluvy, ktorá bude výsledkom tohto verejného obstarávania v rámci poskytnutia riadnej súčinnosti podľa § 56 ods. 8 zákona, bude povinný:

1. uviesť údaje potrebné za uchádzača do zmluvy, ktorá sa bude uzatvárať a údaje o všetkých známych subdodávateľoch, podiel a predmet subdodávky, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade so zákonom v prípade, že úspešný uchádzač/úspešní uchádzači zabezpečujú realizáciu predmetu zákazky subdodávateľmi,

# VŠEOBECNÉ INFORMÁCIE K VÝZVE

## KOMUNIKÁCIA A DORUČOVANIE

* 1. Doručovanie/oznamovanie podaní, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v slovenskom alebo českom jazyku výhradne prostredníctvom elektronického prostriedku JOSEPHINE, prevádzkovaného na doméne <https://josephine.proebiz.com>.
  2. Na používanie elektronického prostriedku JOSEPHINE je nutné spĺňať nasledovné technické požiadavky: <https://store.proebiz.com/docs/josephine/sk/Technicke_poziadavky_sw_JOSEPHINE.pdf>
  3. Pravidlá pre doručovanie – zásielka, správa sa považuje za doručenú ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane do sféry jeho dispozície. Za okamih doručenia sa v elektronickom prostriedku JOSEPHINE považuje okamih jej odoslania v elektronickom prostriedku JOSEPHINE a to v súlade s funkcionalitou elektronického prostriedku, pretože okamihom odoslania sa zásielka dostane do sféry dispozície adresáta.

## ZVEREJŇOVANIE A VYSVETĽOVANIE PODKLADOV

* 1. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v elektronickom prostriedku JOSEPHINE v časti týkajúcej sa tejto zákazky.
  2. Záujemca môže požiadať verejného obstarávateľa o vysvetlenie. Otázka musí byť doručená verejnému obstarávateľovi dostatočne včas tak, aby verejný obstarávateľ mohol poskytnúť vysvetlenie v súlade s § 48 zákona. Verejný obstarávateľ poskytne vysvetlenie informácií formou zverejnenia v elektronickom prostriedku JOSEPHINE a požaduje, aby ich záujemcovia zapracovali do svojich ponúk.
  3. Námietky sa doručujú:

1. kontrolovanému:

* v elektronickej podobe funkcionalitou elektronického prostriedku JOSEPHINE, prostredníctvom ktorého sa verejné obstarávanie realizuje.

1. Úradu pre verejné obstarávanie:

* v listinnej podobe
* elektronickej podobe podľa osobitného predpisu (Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e - Governmente) v znení neskorších predpisov)
  1. Ďalšie informácie o používaní elektronického prostriedku JOSEPHINE sú uvedené na webovom sídle elektronického prostriedku <https://josephine.proebiz.com> v položke „Knižnica manuálov a odkazov“.

## VARIANTNÉ RIEŠENIE

* 1. Záujemcom sa neumožňuje predložiť variantné riešenie vo vzťahu k požadovanému predmetu zákazky.
  2. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

## MENA A CENY UVÁDZANÉ V PONUKE, MENA FINANĆNÉHO PLNENIA

* 1. Navrhovaná cena za predmet zákazky bude vyjadrená v mene EUR matematicky zaokrúhlená na dve desatinné miesta.
  2. Ak je uchádzač platiteľom dane z pridanej hodnoty (ďalej len „DPH“), navrhovanú cenu v prílohe č. 2.1. – 2.7.. Vzor štruktúrovaného rozpočtu ceny týchto SP uvedie najmä v zložení:
* navrhovaná jednotková cena uvedená v EUR bez DPH,
* percentuálna sadzba a výška DPH,
* cena celkom uvedená v EUR bez DPH a vrátane DPH.
  1. Ak uchádzač nie je platiteľom DPH, uvedie DPH v sadzbe a výške 0. Na skutočnosť, že nie je platiteľom DPH v ponuke upozorní.
  2. V prípade ak uchádzač v postavení dodávateľa v súlade s právnym poriadkom Slovenskej republiky nebude povinný odviesť DPH pri dodávke predmetu zákazky, ale odviesť ju bude povinný verejný obstarávateľ v postavení odberateľa, uvedie uchádzač v ponuke cenu vrátane DPH, ktorú bude povinný zaplatiť verejný obstarávateľ.
  3. Ak sa uchádzač, ktorý nie je platiteľom DPH, stane úspešným uchádzačom a pred uzavretím zmluvy s verejným obstarávateľom sa stane platiteľom DPH platí, že ním v ponuke udaná cena celkom sa stane cenou vrátane DPH.

## PODMIENKY ZLOŽENIA ZÁBEZPEKY PONUKY

Neaplikuje sa.

## VYHOTOVENIE A JAZYK PONUKY

1. 1. Dokumenty a doklady, ktoré tvoria ponuku uchádzača, sa predkladajú v elektronickej podobe alebo ako elektronické kópie (scany) listinných dokumentov (odporúča sa formát .pdf, ak sa v  SP, alebo iných dokumentoch poskytnutých záujemcom v lehote na predkladanie ponúk nevyžaduje výslovne iný formát).
   2. Uchádzač je zodpovedný za označenie a zabezpečenie predložených dokumentov/súborov v ponuke   
      v súlade s platnými právnymi predpismi Slovenskej republiky a Európskej únie.
   3. Ponuka a ďalšie doklady a dokumenty vo verejnom obstarávaní sa predkladajú v slovenskom jazyku.
   4. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
   5. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania. Ponuky doručené predpísaným spôsobom podľa týchto SP, t.j. elektronicky, spôsobom určeným funkcionalitou elektronického prostriedku JOSEPHINE, v lehote na predkladanie ponúk podľa týchto SP sa uchádzačom nevracajú. Zostávajú ako súčasť dokumentácie vyhláseného verejného obstarávania.

## PREDLOŽENIE PONUKY A SPÄŤVZATIE PONUKY

* 1. Ponuku môžu predložiť len záujemcovia zaradení do predmetného DNS.
  2. Uchádzač môže vo verejnom obstarávaní predložiť len jednu ponuku Uchádzač predkladá ponuku v elektronickej podobe v lehote na predkladanie ponúk, ktorá je uvedená v elektronickom prostriedku JOSEPHINE. Ponuka je vyhotovená elektronicky v zmysle § 49 ods. 1 písm. a) zákona, vložená do elektronického prostriedku JOSEPHINE umiestnenom na webovej adrese <https://josephine.proebiz.com/> a obsahuje dokumenty uvedené v časti II týchto súťažných podkladov.
  3. Verejný obstarávateľ vylúči uchádzača:

1. ak nedodržal určený spôsob komunikácie,
2. ak obsah jeho ponuky nie je možné sprístupniť,
3. ak nepredložil ponuku vo vyžadovanom formáte kódovania, ak je potrebný na ďalšie spracovanie   
   pri vyhodnocovaní ponúk, alebo
4. ponuka predložená v elektronickej podobe po uplynutí lehoty na predkladanie ponúk sa nesprístupní verejnému obstarávateľovi.
   1. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“).
   2. Ak ponuka obsahuje dôverné informácie, uchádzač ich v ponuke viditeľne označí. Podľa zákona môžu byť môžu byť dôvernými informáciami výhradne: obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien.

## LEHOTA VIAZANOSTI PONUKY

V prípade, ak verejný obstarávateľ vyžaduje zábezpeku v časti II týchto SP, stanovuje sa lehota viazanosti ponúk v dĺžke 6 mesiacov. V opačnom prípade sa viazanosť ponúk nestanovuje. Viazanosť ponúk začína plynúť uplynutím lehoty na predkladanie ponúk.

## OTVÁRANIE A HODNOTENIE PONÚK (KU KONKRÉTNEJ VÝZVE)

* 1. Otváranie ponúk sa uskutoční elektronicky v dátume a čase uvedenom v elektronickom prostriedku JOSEPHINE. V zmysle § 61 ods. 4 zákona je otváranie ponúk neverejné, údaje z otvárania ponúk verejný obstarávateľ nezverejňuje a neposiela uchádzačom ani zápisnicu z otvárania ponúk.
  2. Hodnotenie ponúk sa realizuje v súlade so zákonom a SP.
  3. Verejný obstarávateľ rozhodol v súlade s ustanovením § 66 ods. 7 písm. b) zákona, že vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

## UZAVRETIE ZMLUVY

Verejný obstarávateľ nesmie uzavrieť zmluvu alebo rámcovú dohodu s

1. uchádzačom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov,   
   a nie je zapísaný v registri partnerov verejného sektora,
2. uchádzačom, ktorého subdodávateľ alebo subdodávatelia podľa osobitného predpisu, majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora
3. uchádzačom, uvedeným v § 11 ods. 1 písm. c) zákona,
4. uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa písmena c).

## ZÁVEREČNÉ USTANOVENIA

Postup tohto verejného obstarávania, ktorý osobitne nie je upravený týmito SP, sa riadi príslušnými ustanoveniami zákona.